
Изх.№ ПИ –  839
Гр.Земен, 19.12.2019 г.

ДО Г-ЖА ИЛИЯНА СТОИЛОВА
УПРАВИТЕЛ

НА „РОБЕРТО“ ООД

ГР.ЗЕМЕН

УЛ.“ЗЕМЕНСКО  КАЛЕ“ №8

ПОКАНА

за участие в процедура по пряко договаряне 

с предмет: „Периодични доставки на хранителни продукти за нуждите на общински дейности и услуги, предоставяни от Община Земен: Детска градина, Ученически стол, Домашен социален патронаж, „Топъл обяд“ - през 2020г.“

Община Земен – публичен възложител по ЗОП, на основание чл. 64, ал. 2 и 3 от ППЗОП, във връзка с чл. 182, ал. 1, т. 2 от ЗОП и въз основа на Решение №  9/19.12.2019 година, Ви изпращам покана за участие в процедура по пряко договаряне по чл.18, ал.1, т.13 от ЗОП във връзка с чл.20, ал.2, т.2 ЗОП, при описаните по-долу условия.
I. Описание на обекта на обществената поръчка и начина на изпълнение: 
С настоящата поръчка се възлага: Доставка чрез покупка на хранителни продукти за нуждите на детски и социални услуги и заведения на територията на Община Земен за период от 1 /една/ календарна година, считано от датата на подписване на договора. 

В рамките на поръчката се предвижда изпълнението по конкретна заявка на доставки на хранителни продукти, за нуждите на Община Земен в рамките на реализиране на предоставяни социални услуги (подготовка на храна), осигуряване на приготвена храна за нуждите на образователната и дообразователната сфера, както и за изпълнение на договорните задължения по изпълняван проект в рамките на "Топъл обяд 2016-2020". За дейностите по доставка в изпълнение на проект "Топъл обяд 2016-2020" към настоящия момент е осигурено финансиране за доставки в срок до 31.12.2019г. При продължаване на действието му или в случай на изпълнение на нов проект-продължение на същия, Община Земен ще възлага доставки по силата на сключеното договорно споразумение за неговия срок.
Количествата по видове хранителни продукти са посочени в Техническите спецификации. Възложителят, чрез определените лица от звената на бюджетна издръжка-крайни получатели, има право да ги променя -увеличава или намалява според необходимостта и в зависимост от конкретните нужди съобразно потребностите им, и съобразени със заложените средства в бюджетите им, и бюджета на проекта "Топъл обяд“.
Към настоящата покана е приложена и техническа спецификация за видовете включени за доставка продукти и изискванията към тях.
II. Място на изпълнение на поръчката.

Доставката на хранителни продукти по всяка една от позициите в техническата спецификация/количествената сметка е на адресите на съответните звена, а именно:
· За нуждите на Детска градина – гр. Земен, ул. “Любен Каравелов“ № 2

· За нуждите на Ученически стол в СУ „Св.Св.Кирил и Методий" – гр. Земен, ул. „Груюва“ № 2

· За нуждите на Домашен социален патронаж-Община Земен -  гр. Земен, ул. „Груюва“ № 2

· За изпълнение на проект „Топъл обяд“ – Община Земен – гр.Земен, ул. „Груюва“ № 2


Заявените доставки на хляб и мляко се доставят ежедневно, съгласно предварително зададената заявка франко складовите бази на посочените по-горе обекти. Останалите заявени хранителни продукти се доставят от Изпълнителя съгласно предварително зададената заявка.

Важно: По отношение на доставките в изпълнение на проект „Топъл обяд“, Възложителят разполага с ограничен бюджет – съобразно ползвателите на услугата и на одобрените средства, а от друга страна – срока за изпълнение се определя от страна на финансиращата програма. Ето защо, изпълнението на доставки в рамките на проекта се поставя под условията на финансиращата програма относно продължителност на изпълнение, като същата може да бъде прекратена и преди изтичане срока за изпълнение на договора за обществената поръчка, ако се преустанови финансирането.

III. Срок за изпълнение на поръчката

Срокът за изпълнение на възлаганата услуга е 1 (една) календарна година, считано от датата на подписване на договор за възлагане изпълнението на обществената поръчка. За целия период на изпълнение на договора Изпълнителят следва да изпълнява пълния обем от задълженията си при спазване на условията на договора и приложимите към момента на изпълнението правила, регулиращи дейностите по предоставяне на услуги по охрана на имущество на трети лица.
Стойност на поръчката:
Прогнозната стойност за изпълнение на поръчката е 80 000.00 (осемдесет хиляди) лева без включен ДДС.
Посочената стойност е прогнозна и е определена на базата на извършваните разходи за доставки със сходен предмет в рамките на предходната година, съобразно наличния бюджет за посочената дейност. Реално изпълнените доставки ще се определят според нуждите на възложителя, в хода на изпълнение на договора и ще се заплащат на база предложените единични цени за доставка за включените в предмета на поръчката хранителни продукти. Възложителят не е задължен да поръча/възложи за доставка обем от хранителни продукти на посочената стойност за срока на договора.
Обособени позиции: Няма
Критерий за възлагане:„най-ниска цена”
Възложителят определя настоящия критерий, доколкото при наличието на 
Критерии за подбор:

В прякото договаряне участва участник, който отговаря на условията по чл. 10, ал. 1 от ЗОП, за когото не са налице основанията за отстраняване по чл.54 и чл.55 от ЗОП, както и които отговарят на минималните изисквания за допустимост, определени от критериите за подбор, както следва:
1) Годност (правоспособност) за упражняване на професионална дейност по чл. 60 от ЗОП:

Участникът трябва да притежава удостоверение за регистрация по чл. 12 от Закона за храните за производство и/или търговия с храни, с обхват на регистрацията, включващ всички групи храни от предмета на поръчката, издадено от съответната Областна дирекция по безопасност на храните (ОДБХ), а за участник чуждестранно лице – да има регистрация в аналогичен регистър съгласно законодателството на държавата членка, в която е установен. Участникът следва да посочи информацията в Част IV: Критерии за подбор, буква А: ГОДНОСТ, т. 1 от ЕЕДОП. Преди сключване на договор, участникът определен за изпълнител, следва да представи заверено копие от валидно удостоверение за регистрация по чл. 12 от Закона за храните, а ако е чуждестранно лице, осъществяващо директни доставки на храни на територията на Република България от други държави членки, и/или еквивалентен (аналогичен) документ от компетентния орган на държавата членка, удостоверяващ разрешената дейност (производство и/или търговия с храни), включващ групите храни от предмета на поръката.Доказване: Участникът декларира съответствието с посочения критерий за подбор чрез попълване на ЕЕДОП в Част IV: „Критерии за подбор“, раздел А: „Годност“.
Доказателствата за изпълнение на горното изискване се представят при условията на чл. 67, ал. 5 и ал. 6 от ЗОП.

2.Технически и професионални способности:

1) Участниците трябва да имат опит в изпълнението на минимум една доставка, която е  еднаква или сходна с предмета на настоящата обществена поръчка, изпълнена през последните 3 (три) години, считано от датата на  подаване на офертата.
Заб.: Под сходни доставки/дейности на предмета на настоящата поръчка се разбират дейности, с предмет доставка/продажба на хранителни продукти
Участникът следва да предостави (декларира) в част ІV, буква „В“, буква 1б от Единния европейски документ за обществени поръчки (ЕЕДОП) тези изисквания. В случаите на чл.67, ал.5 и 6 от ЗОП се представя: списък на доставките, които са идентични или сходни с предмета на съответната обособена позиция, за която участва, с посочване на стойностите, датите и получателите, заедно с доказателства за извършените доставки.

*Доказателството за извършена доставка се представя под формата на удостоверение, издадено от получателя/ползвателя или от компетентен орган. Представя се оригинал или заверено от участника копие на съответния документ. Възложителят допуска и посочването на публичен регистър,  в който е публикувана информация за извършената доставка, като за целта се представя декларация в свободен текст с посочване на конкретен уеб адрес.
2) Участникът трябва да има собствен или нает транспорт за целия срок на договора, удостоверен с разрешително за превоз на хранителни продукти. Транспортирането следва да е съобразено с изискванията, посочени в Глава IV от Регламент (ЕО) № 852/2004 на Европейския парламент и на Съвета относно хигиената на храните. Транспортните средства следва да могат да поддържат подходящи за храните температури и да има възможност тези температури да бъдат наблюдавани. Транспортирането на особено бързоразвалящите се хранителни продукти се извършва съгласно изискванията на БДС 12545-74 "Транспорт на хранителните продукти. Общи хигиенни норми и изисквания", съгласно чл. 6 Наредба № 16 за хигиенните и ветеринарно-санитарните изисквания за съхраняване и използване на особено бързоразвалящите се хранителни продукти. Товарните автомобили трябва да имат издадено удостоверение за регистрация на транспортното средство от ОДБХ за превоз на хранителни продукти, включени в обема на настоящата поръчка. Участникът следва да посочи информацията в Част IV: Критерии за подбор, буква А: ГОДНОСТ, т. 1 от ЕЕДОП. Преди сключване на договор за обществена поръчка, Възложителят изисква от участника да представи списък с всички транспортни средства, както и декларация (Образец № 2.1.), че същите ще бъдат на разположение на участника за целия срок на договора. Товарните автомобили трябва да имат издадено „Удостоверение за регистрация” на транспортното средство от ОДБХ за превоз на хранителни продукти от животински произход.

Възложителят отстранява от участие в пряко договаряне участник, съгласно чл. 54, ал. 1 от ЗОП и чл. 55, ал. 1, т. 1 от ЗОП, както и когато участникът е свързано лице по смисъла на § 1, т. 45 от ДЗ на ЗОП с друг участник в обществената поръчка, както и на основание чл. 107 от ЗОП и ако за него е налице някое от обстоятелствата по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици или някое от обстоятелства по чл. 69 от Закона за противодействие на корупцията и за отнемане на незаконно придобитото имущество.
Когато участникът е юридическо лице, изискванията по чл. 54, ал. 1, т. 1, 2 и 7 от ЗОП се прилагат за лицата посочени в чл. 40 от ППЗОП. Когато участникът в процедурата е обединение от физически и/или юридически лица, същият се отстранява от участие, когато някое от основанията за отстраняване е налице за член на обединението. Когато участник в процедурата, за когото са налице основания за отстраняване, има право да представи доказателства, че е предприел мерки, които гарантират неговата надеждност, съгл. чл. 56, ал. 1 от ЗОП. Основанията за отстраняване се прилагат до изтичане на сроковете посочени в бл. 57, ал. 3 от ЗОП. Когато при изпълнение на поръчката участникът ще ползва подизпълнител или капацитет на трети лица – за тях да не са налице посочените основания за отстраняване от процедурата. 
Участниците в процедурата са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 от ЗОП и посочено от възложителя основание по чл. 55, ал. 1, т. 1 от ЗОП.

ПОПЪЛВАНЕ НА ИНФОРМАЦИЯ ОТНОСНО ЛИЧНО СЪСТОЯНИЕ И КРИТЕРИИ ЗА ПОДБОР. ДОКАЗАТЕЛСТВА. 
1. Единен европейски документ за обществени поръчки (ЕЕДОП)
1) При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

2) ЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г. Съгласно чл. 67, ал. 4 от ЗОП, във връзка с §29, т. 5, буква „а“ от ПЗР на ЗОП, в сила от 1 април 2018 г. Единният европейски документ за обществени поръчки се представя задължително в електронен вид - еЕЕДОП.

В тази връзка, участникът следва да генерира еЕЕДОП и да го попълни като използва осигурената от ЕК безплатна услуга чрез информационната система за еЕЕДОП или чрез предоставяния от АОП български вариант на услугата, при което образецът се попълва онлайн. Системата е достъпна на адрес: https://espd.eop.bg/espd-web/filter?lang=bg  /за предоставяния от АОП български вариант на услугата/.
Стопанският субект зарежда в системата получения XML файл, попълва необходимите данни и го изтегля (espd-response), след което еЕЕДОП следва да се подпише с електронен подпис от съответните лица. Представените от кандидатите espd-response.xml могат да бъдат прегледани от възложителя с използване на функцията за преглед в системата.

Предоставянето на еЕЕДОП в електронен вид става като, след като бъде цифрово подписан, да се приложи на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Важно! Съгласно указания на ЕК еЕЕДОП работи с последната версия на най-разпространените браузъри, като Chrome, Internet Explorer, Firefox, Safari и Opera. За да се избегнат евентуални проблеми, се препоръчва използване на последната версия на съответния браузър. Уточнено е също, че някои функции, например изтегляне на файл, не работят на смартфони и таблетни компютри.

Важно! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

Важно! В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.

Забележка: Повече информация за използването на системата за еЕЕДОП може да бъде намерена на адрес http://ec.europa.eu/DocsRoom/documents/17242 

3) Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

4) Ако участникът попълни ЕЕДОП във „word“ формат, то той задължително го трансформира в PDF. Така създаденият документ трябва да бъде цифрово подписан и приложен на подходящ оптичен носител към пакета документи за участие в процедурата.

## При поискване от страна на възложителя, участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват или длъжностите, които заемат.

УКАЗАНИЯ ПРИ ИЗГОТВЯНЕ НА ОФЕРТАТА:

При изготвяне на офертата участникът трябва да се придържа точно към обявените условия от възложителя в поканата. До изтичане срока за подаване на офертите всеки участник в процедурата може да промени, допълни или оттегли офертата си.

Всеки участник има право да представи само една оферта по предмета на процедурата. Представянето на офертата означава, че участникът приема изцяло всички специални и общи правила, определени в настоящите условия. Офертата за участие в процедурата следва да бъде изготвена на български език.

Всички документи, които придружават офертата се представят в оригинал или като копия с нотариална заверка или заверка на участника, в зависимост от вида на документа и указаното в документацията, в превод на български език. Документите и данни се подписват само от законните представители на участника, съгласно съдебната му регистрация или от изрично упълномощени за това лица, като в този случай се представя пълномощно в оригинал или нотариално заверено копие.

Документите, свързани с участието в процедурата се представят от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на посочения адрес от възложителя. Документите се представят в запечатана непрозрачна опаковка, върху която се посочва: наименование на участника (включително участниците в обединението, когато е приложимо), адрес за кореспонденция, телефон и по възможност факс и електронен адрес и наименование на поръчката.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи и отделен запечатан непрозрачен плик с надпис: „Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП. Извън плика „Предлагани ценови параметри” не трябва да е посочена никаква информация относно цената на участника.

Върху общата непрозрачна опаковка , участникът посочва:
„Оферта за участие в пряко договаряне с предмет „Периодични доставки на хранителни продукти за нуждите на общински дейности и услуги, предоставяни от Община Земен: Детска градина, Ученически стол, Домашен социален патронаж, „Топъл обяд“ - през 2020г.“
В долен десен ъгъл се изписват: наименование на участника, адрес за кореспонденция, телефон и по възможност факс и електронен адрес.

В горен ляв ъгъл на общия плик се посочва адрес на възложителя: „Община Земен, гр. Земен, п.к.2550, ул. Христо Ботев № 3.
Върху пликовете не се поставят никакви други обозначения и не се полагат никакви други фирмени знаци.

Офертите се подават в срок до 14.01.2020 година 17:00 часа, в деловодството на Община Земен.
При приемане на офертите върху опаковката се отбелязват поредния номер, датата и часът на получаването и тези данни се записват във входящ регистър, за което на приносителя се издава документ. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. В тези случаи офертата се връща незабавно на участника, след отбелязване в регистъра. 
Неограничен, пълен, безплатен и пряк достъп до поканата и документите за участие е предоставен на сайта на Възложителя, раздел „Профил на купувача”, секция „Пряко договаряне“.

Място и дата на отваряне на получените оферти и провеждане на преговорите: на 15.01.2020 год. в 10.30 часа в Заседателната зала на Община Земен. Присъствието на представител на участника е задължително.
**Забележка: Комисията провежда преговори, като се придържа точно към първоначално определените условия и изисквания за изпълнение на поръчката. Резултатите от преговорите се отразяват в протокол, който се подписва от комисията и от участника. 
Всеки участник може в офертата си изрично да посочи информация, която смята за конфиденциална във връзка с наличието на търговска тайна (съгл. чл. 102, ал. 1 от ЗОП). Участникът не може да се позове на конфиденциалност по отношение на предложения от офертите си, които подлежат на оценка.

· Техническото предложение се представя съгласно посоченото в Образец № 2.

· Документи, удостоверяващи представителната власт на лицето, от което изхожда офертата в случай, че това не е законния представител на участника, Представителят, подписал офертата, трябва да приложи към нея нотариално заверено пълномощно, че може да действа от името на участника по обявената процедура за възлагане на обществена поръчка.

· Ценово предложение, съдържащо Предлагани ценови параметри – съгласно образеца на ценовата оферта.
ВАЖНО: Участниците оферират цена в български лева без включен ДДС франко посочените складови бази на получателя , посочени по горе в настоящата документация.  

Предложената от участниците цена за всеки отделен хранителен продукт /Ц предлагана/ се формира за единична мерна единица /килограм, литър и брой/ по заложени количества съгласно Количествена сметка, явяваща се неразделна част от документацията за участие, като сума или разлика между: 

1.Усреднената цена /Ц сапи/ на хранителния продукт на едро за област Перник (или съответната област, за която се издава за района на община Земен) по бюлетина на Система за агропазарна информация (САПИ) - София към Министерството на земеделието и храните, валиден към определената крайна дата за получаване на офертите; 

2.Търговска отстъпка от цената по пункт първи, фиксирана в процент, а също така и съответна цена - опредлена с точност до втория знак след десетичната запетая. Използва се методика за определяеми цени, като гореописаният начин на ценообразуване, респективно процентното съотношение между предложената цена за всеки отделен хранителен продукт /Ц предлагана/ от определения за изпълнител на поръчката участник и усреднената цена /Ц САПИ/ за продукта на едро за област Перник по бюлетина на САПИ, се запазва през целия период на действие на договора.

ВАЖНО!!!Към ценовата оферта, изготвена по образец съгласно приложение № 9, участниците прилагат бюлетин, валиден към определената крайна дата на получаване на офертите, с цени на едро за област Перник на САПИ. Осигуряването на бюлетина е за сметка на участника.
Гаранцията за обезпечаване изпълнението на договора е 1% от стойността му – посочената прогнозна стойност на поръчката. Гаранцията за изпълнение се представя в една от формите, посочени в чл. 111, ал. 5 от ЗОП.

Изискванията по отношение на гаранциите – съобразно посоченото в проекта на договора.

ЗАПЕЧАТАНАТА НЕПРОЗРАЧНА ОПАКОВКА съдържа:

1. Опис на представените документи (описва се всичко, което се съдържа в опаковката) – Образец № 1.

2. Единен европейски документ за обществени поръчки (ЕЕДОП):

ЕЕДОП следва да бъде попълнен и подписан от участника, а когато е приложимо - за всеки подизпълнител и за всяко трето лице, чиито ресурси ще бъдат ангажирани при изпълнение на поръчката (включително и доказателства по чл. 45, ал. 2 от ППЗОП – когато е приложимо)

3. Нотариално заверено копие на документ, от който е видно правното основание за създаване на обединението, партньорът, който представлява обединението за целите на настоящата поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението (в случаите, когато е приложимо).

4. Оферта, която включва:

1.  Предложение за изпълнение на поръчката в съответствие с техническите спецификации и изискванията на възложителя по чл. 39, ал. 3, т. 1, буква „б“ от ППЗОП - образец №3;

2. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, по чл. 39, ал. 3, т. 1, буква „д“ от ППЗОП - образец №4;
3. Декларация за конфиденциалност по чл. 102, ал. 1 от ЗОП - образец №5;
4. Ценово предложение - образец №6.
Приложения:
1. Образци за участие
2. Техническа спецификация

3. Проект на договор

Приложенията са достъпни в електронен формат на Профила на купувача на адрес: 
ВЪЗЛОЖИТЕЛ: ………………………..….

Димитър Сотиров – кмет на община Земен
1

